OPPDRAGSBEKREFTELSE

Vi viser til tidligere kontakt og bekrefter herved at vi påtar oss følgende oppdrag:

|  |  |  |
| --- | --- | --- |
| Oppdragets nr./navn: | Klikk eller trykk her for å skrive inn tekst. | Klikk eller trykk her for å skrive inn tekst. |
| Oppdragsgiver: | Klikk eller trykk her for å skrive inn tekst. | |
| Oppdragsgivers representant: |  | |
| Oppdragsleder Asplan Viak: | Klikk eller trykk her for å skrive inn tekst. | |
| Kontraktsansvarlig Asplan Viak: | Bente Størseth Møller | |

|  |  |  |  |
| --- | --- | --- | --- |
| Oppdrag gitt pr.: | Velg et element.,Klikk her for å skrive inn en dato. | | |
| Beskrivelse av oppdrag: | Oppdraget omfatter:   * Utleie av Asplan Viaks måleutstyr for termisk responstest (tjeneste 4 i vedlagt prisliste iht. NS 8402) kr 15 000,- eks. mva * Analyse og rapportering av termisk responstest (tjeneste 1 i vedlagt prisliste) kr 15 000,- eks. mva * Dimensjonering av brønnpark (tjeneste 2 i vedlagt prisliste) kr 27 500, eks.mva * Møter og avklaringer av grunnlag etter medgått tid, estimat 5 timer, kr. 6 750,- (etter medgått tid, foreløpig budsjett)   Dette forutsetter at dere utarbeider brønnplasseringen. Dette kan vi og bidra med hvis ønskelig (som tjeneste 4 i vedlagt prisliste)  SUM: kr xx xxx,- eks. mva | | |
| Forutsetninger: | Oppdraget skal baseres på følgende forutsetninger:  **Grunnlag for analyse av termisk responstest. Dette forutsetter:**   * Måling av temperaturprofil i testborehull * Tilgang til loggedata fra den termiske responstesten. *Oversendelse av et godt utfylt brønnskjema fra testbrønnen (stabilt grunnvannsnivå, type kollektor, kollektorvæske, borediameter, diameter fôringsrør, målt vanngiverevne (blåsetest), boreretning, borelogg med detaljerte merknader, registrerte slepper/vanninnslag, dybde til fjell, brønn-nummer, UTM-koordinater, dato for boring, øvrige merknader mv.) bistå med grunnlagsmateriale, henvisning til grunnlagsdokumenter mv.*   **Grunnlag for dimensjonering. Dette forutsetter detaljert og realistisk informasjon om:**   1. Levert effekt (kW) fra varmepumpen, og eventuelt effekt fra frikjøling, og/eller kjølemaskin 2. Levert energi (varme- og kjøling/lading) (kWh/år og kWh/måned) 3. Fra varmepumpen, samt 4. Netto energiuttak fra (og ev. energitilførsel til) energibrønnene 5. Laveste ønskelige/mulige kollektorvæsketemperatur fra energibrønnene til varmepumpen (til fordamperen etter mange års drift, f.eks. 25-års drift)   *Det presiseres at informasjonen i punkt 1-3 ovenfor, knyttet til grunnlagsdata nødvendig for utførelse av EED-dimensjoneringen må være endelig avklart på forhånd. Arbeid med avklaringer av eventuelle uklarheter knyttet til disse grunnlagsdataene betraktes som endringsarbeider og honoreres etter medgått tid (NS8402). Dette gjelder også ev. møter i løpet av prosjektet.*  **Grunnlag for utleie av testrigg:**   * Se vedlagt prisliste. | | |
| Avtalt honorar (eks. mva): | Fastpris: kr xx xxx,-  Etter medgått tid, budsjett: kr 6 750,- | | |
| Timesatser (eks. mva): | * Randi Kalskin Ramstad, Dr.ing: 1 500,- * Henrik Holmberg, Siv.ing/PhD: 1 500,- * Tor Eggebø, MSc: 1 250,- * Magne Syljuåsen, Siv.ing: 1 150,-   Avtalte timesatser skal reguleres etter "*11117: Konsumprisindeks for varer og tjenester, etter leveringssektor. Gruppe: Tjenester hvor arbeidskraft dominerer*" fra Statistisk Sentralbyrå. Reguleringen foretas pr 1. juli hvert år. Reguleringen baseres på indekstallet for mai sammenlignet med mai foregående år (12-måneders endring (prosent)). Første regulering gjennomføres 1.juli 2022.  Indeks: [https://www.ssb.no/statistikkbanken/](https://www.ssb.no/statistikkbanken/selectvarval/Define.asp?subjectcode=&ProductId=&MainTable=KPILeveringssekt2&nvl=&PLanguage=0&nyTmpVar=true&CMSSubjectArea=priser-og-prisindekser&KortNavnWeb=kpi&StatVariant=&checked=true) | | |
| Dekning av utlegg og utgifter: | 5% tillegg av honoraret faktureres for dekning av selskapets interne utgifter til teletjenester, porto, IT-utstyr, arbeidskopiering m.v.  Følgende dokumenterte utlegg dekkes av oppdragsgiver:  • Kopiering av tegninger, notater og rapporter  • Reise- og oppholdskostnader. Statens regulativ benyttes.  • Annonser, utsendelse av konkurransegrunnlag og rekommanderte sendinger  • Offentlige avgifter og gebyrer  Budsjett for tillegg og dokumenterte utgifter: kr xxxx eks.mva. | | |
| Avtalte tidsfrister: | *(Avtales fortløpende med oppdragsgiver* | | |
| Alminnelige kontraktsbestemmelser: | Som alminnelige kontraktsbestemmelser for dette oppdraget legges til grunn   |  |  | | --- | --- | |  | NS 8401 Alminnelige kontraktsbestemmelser for prosjekteringsoppdrag | | X | NS 8402 Alminnelige kontraktsbestemmelser for rådgivningsoppdrag etter medgått tid | |  | NS 8403 Alminnelige kontraktsbestemmelser for byggelederoppdrag | |  | NS 8404 Alminnelige kontraktsbestemmelser for uavhengig kontrolloppdrag | | | |
| Oppdragsbetingelser for Asplan Viak | Vedlagte «Oppdragsbetingelser for Asplan Viak AS» gjelder med mindre annet er avtalt. | | |
| Underskrift (Kontraktsansvarlig): | Klikk eller trykk her for å skrive inn tekst. | Klikk eller trykk for å skrive inn en dato. |  |
| Sted: | Dato | Underskrift |

**OPPDRAGSBETINGELSER FOR ASPLAN VIAK AS**

Versjon 1.0. Godkjent 1.7.2020

**1. Innledning**

Disse «*Oppdragsbetingelser for Asplan Viak AS*» («**Oppdragsbetingelsene**») gjelder for alle selskaper, avdelinger, enheter og kontorsteder i Asplan Viak AS, herunder dets datterselskaper («**Selskapet**»).

**2. Kontrakten**

Med mindre annet er avtalt gjelder følgende kontraktsdokumenter for oppdrag som utføres av Selskapet,samlet omtalt som «**Kontrakten**»;

1. avtaledokument/blankett eller Selskapets oppdragsbekreftelse, dersom et slikt dokument er opprettet;
2. referater og annet skriftlig materiale fra forhandlinger eller oppklarende drøftelser, som er godkjent av begge parter;
3. selskapets anbud eller tilbud;
4. disse Oppdragsbetingelsene;
5. oppdragsgivers eventuelle skriftlige forespørsel;
6. avhengig av de aktuelle arbeiders art, for:
7. rådgivning/prosjektering: NS 8401:2010
8. rådgivning/prosjektering: NS 8402:2010
9. byggeledelse: NS 8403:2005
10. uavhengig kontroll: NS 8404:2013

Ved motstrid gjelder dokumentene i ovennevnte rekkefølge.

I oppdrag som skal tildeles etter konkurranser underlagt anskaffelsesregelverket, gjelder disse Oppdragsbetingelsene bare så langt de ikke strider med konkurransegrunnlaget.

**3. Partenes representanter**

Er ikke annet skriftlig meddelt har partenes representanter fullmakt til å representere sin part i alle spørsmål i anledning Kontrakten.

**4. Honorar**

Med mindre annet er avtalt honoreres Selskapets arbeider etter medgått tid og Selskapets timerater. Det samme gjelder for endringer i oppdrag hvor det er avtalt fast pris. Oppdragsledelse, kvalitetssikring, reisetid og annen tidsbruk som er nødvendig for å gjennomføre oppdraget i samsvar med Kontrakten, gir rett til honorar.

Ved honorar etter medgått tid baseres timeføringen normalt på en arbeidstid på 8 timer pr dag og 40 timer pr uke.

Timebruk i forbindelse med tilsyn eller kontroll fra offentlig myndighet, byggherre, oppdragsgiver eller tredjepart inngår ikke i fastpris eller honorarbudsjett, og honoreres etter medgått tid.

Ved administrasjon av andre konsulenter, entreprenører, leverandører o.l., beregnes et påslag på 10% på angjeldende fakturabeløp.

**5. Grunnundersøkelser**

Med mindre annet er avtalt avregnes grunnundersøkelser etter anvendt tid for operatør i felten, herunder tid til reiser og opp‐ og nedrigging av utstyr, og med Selskapets timerater, eller valgte underleverandørs timerater pluss 10 %.

Tap av boreutstyr som skyldes upåregnelige grunnforhold belastes oppdragsgiver til selvkost.

**6. Utlegg og utgifter**

Det faktureres 5% av honoraret for dekning av administrative kostnader (selskapets interne utgifter til teletjenester, porto, IT-utstyr, arbeidskopiering m.v.).

Med mindre annet er avtalt, skal følgende dokumenterte utgifter dekkes av oppdragsgiver:

* Ekstern kopiering eller produksjon av tegninger, beskrivelser, rapporter, modeller, presentasjonsmateriale, mv. til bruk av eller overfor andre, så som oppdragsgiver, myndigheter, naboer, entreprenører, siderådgivere, mv.
* Annonser og kostnader til utsendelse av konkurransegrunnlag, nabovarsel mv.
* Offentlige avgifter og gebyrer
* Merkostnader til ansvarsforsikring hvis oppdragsgiver ønsker annen forsikring enn Selskapets standard ansvarsforsikring (*Kollektiv ansvarsforsikring for medlemsfirmaer i RIF*)
* Omforente reiser og opphold, beregnet etter statens regulativ
* Andre kostnader som Kontrakten ikke spesifiserer at er inkludert i avtalte priser, for eksempel knyttet til stasjonering av medarbeidere utenfor Selskapets kontor og innhenting av nødvendige grunnlagsdata/prosjekteringsunderlag

**8. Prisregulering**

Avtalte timesatser skal reguleres etter "Tabell 11117: Konsumprisindeks for varer og tjenester, etter leveringssektor. Gruppe: Tjenester hvor arbeidskraft dominerer" fra Statistisk sentralbyrå. Årlig regulering foretas pr 1. juli hvert år. Utgangspunkt for fastsetting av indeksen er endringen fra mai til mai hvert år. Første regulering gjennomføres førstkommende 1. juli.

Indeks: <https://www.ssb.no/statistikkbanken/>

**9. Betaling**

Arbeider som honoreres etter medgått tid kan faktureres etterskuddsvis hver måned. Arbeider som honoreres etter en fastpris faktureres i samsvar med omforent faktureringsplan. Hvis det ikke finnes noen omforent faktureringsplan, kan Selskapet fakturere månedlig, og fakturaene skal reflektere hvor stor andel av oppdraget som er utført i den aktuelle måneden.

Betalingsfrist er 20 dager etter fakturadato.

Hvis oppdragsgiver mener grunnlaget for en faktura ikke stemmer med det som faktisk er utført, må han sende skriftlig melding om dette til Selskapet innen 15 dager etter at han mottok grunnlaget. Gjør han ikke det, legges grunnlaget til grunn for oppgjøret. Dette gjelder ikke dersom grunnlaget er uriktig som følge av grov uaktsomhet fra Selskapets side.

**10. Digitalisert prosjektering**

*Rettigheter og ansvar*

Uavhengig av hvilken type rettigheter partene avtaler at oppdragsgiver skal ha til Selskapets prosjekteringsmateriale, skal oppdragsgivers rett være begrenset til bruk i anledning det prosjektet leveransen gjelder. Annen bruk må særskilt avtales og Selskapet skal ha rett til honorar for slik utvidet bruk.

Programvare eller programvarelisenser, herunder objektbibliotek, maler, verktøy, osv. i programvare, er ikke en del av Selskapets ytelse.

Oppdragsgiver har ikke rett til å bruke eller få overlevert Selskapets nativ-filer eller andre filer, digitale modeller, objektbibliotek, osv. som Selskapet har utviklet eller påbygget. Disse er Selskapets eiendom. Dersom partene har avtalt overlevering eller bruk, kan Selskapet forut for dette fjerne alle koder mv. i den grad Selskapet finner det nødvendig, og overlevere filene i IFC-format.

Selskapet har intet ansvar dersom prosjektmateriale, herunder BIM modell eller andre digitale modeller brukes til andre formål, på annen måte (herunder endring og videreutvikling) eller av andre enn det Selskapet skriftlig har avtalt eller samtykket til. Selskapet er ikke ansvarlig for feil i andres bruk av eller input i BIM-modell eller annen digital modell, eller for andres eventuelle mengdeuttak som gjøres fra slik modell.

*Tilgang til oppdragsgivers digitale løsninger*

Dersom Selskapet utfører og/eller leverer sine ytelser i et webhotell, i en modell eller på annen digital plattform eller skyløsning som lisensieres, administreres eller kontrolleres av eller overleveres til oppdragsgiver, skal Selskapet ha tilgang til og har rett til å ta back-up i hele avtaleperioden samt i minst 12 måneder etter oppdragets avslutning. Rett til tilgang og back-up omfatter, som et minimum, Selskapets egne bidrag i prosjektet, prosjekteringsunderlaget som Selskapet har basert sine prosjekteringsbidrag på, samt kommunikasjon mellom aktørene i prosjektet som Selskapet er en del av, som gjelder Selskapets ytelser eller som av annen grunn er relevant for Selskapet. Hvis oppdragsgiver ønsker å stenge Selskapets tilgang før utløpet av nevnte 12 måneders periode, skal Selskapet varsles skriftlig minimum fire (4) uker (juli medregnes ikke) før tilgangen stenges.

*Lisenskostnader*

Oppdragsgiver kan ikke kreve tilgang/bruk som bryter med program-/tjenesteleverandørs lisensregler

Oppdragsgiver må selv besørge og bekoste lisenser for eget bruk av prosjekteringsmaterialet.

Hvis oppdragsgiver krever at en særskilt programvare, webhotell, skyløsning el.l. skal benyttes, skal oppdragsgiver bekoste lisensiering mv. av slik programvare/løsning, med mindre det er uttrykkelig avtalt at slike digitale verktøy er inkludert i Selskapets priser.

**11. Rett til navngivelse**

Når materiale utarbeidet av Selskapet gjøres tilgjengelig for allmenheten av eller på vegne av oppdragsgiver, skal Selskapets navn oppgis på en tydelig måte.

Selskapet har rett til å bruke oppdraget som referanse.

**12. Rådgivnings‐ og prosjekteringsfeil**

I det følgende benyttes benevnelsen rådgivnings- og prosjekteringsfeil som en felles benevnelse enten det er snakk om rådgivnings-, prosjekterings-, byggeleder-, eller kontrollørfeil.

Selskapet svarer kun for påregnelige tap som påføres oppdragsgiver ved rådgivnings- og prosjekteringsfeil. Det foreligger rådgivnings- og prosjekteringsfeil når oppdraget ikke er utført i samsvar med Kontrakten og dette skyldes at kravet til faglig forsvarlig handlemåte eller aktsomhet ikke er overholdt. Selskapets erstatningsansvar for hele oppdraget, det være seg ansvar i eller utenfor kontrakt, er begrenset oppad til:

1. 60 ganger grunnbeløpet i folketrygden (G) for ansvar som ikke er omfattet av Selskapets forsikring; og
2. 150 ganger grunnbeløpet i folketrygden (G) for ansvar som er omfattet av Selskapets forsikring.

Ansvarsbegrensningene gjelder ikke der tapet skyldes forsett eller grov uaktsomhet fra Selskapets side.

Med mindre Selskapet skriftlig og særskilt har påtatt seg slikt ansvar, har Selskapet ikke ansvar for:

* Erstatningskrav begrunnet med at det er gitt opplysninger som har vist seg ikke å holde stikk om byggetiden eller størrelsen av omkostningene ved et byggeforetagende.
* Meromkostninger oppdragsgiver får ved at han overfor andre har inngått avtale om totalentreprise eller annen «fast sum», i den grad ansvaret går utover hva Selskapet ellers ville vært ansvarlig for ved kontrakt direkte med byggherren. Tilsvarende gjelder ved andre kontraktsforhold hvor prosjektet skal videreselges til fast pris.
* Krav begrunnet med at det er feil, ufullstendigheter, mv. i standard, alminnelig anerkjent programvare.

**13. Fremdrift**

Ekstra tid som medgår til saksbehandling hos eller tilsyn eller kontroll fra offentlig myndighet, byggherre, oppdragsgiver eller andre involverte i prosjektet, som ikke er spesifisert i Kontrakten, inngår ikke i fremdriftsplaner/leveranseplaner og gir grunnlag for fristforlengelse. Tilsvarende gjelder der hvor Selskapets fremdrift forvanskes eller hindres av nedetid i digitale verktøy som Selskapet ikke kan lastes for.

Samlet maksimalt ansvar for forsinkelse er begrenset til 20 % av kontraktsprisen eller antatt totalt honorar på tidspunktet for avtaleinngåelse, eksklusive merverdiavgift.

**14. Overdragelse**

Krav mot Selskapet kan ikke overdras uten etter skriftlig samtykke fra Selskapet.

**15. Merverdiavgift**

Avtalt vederlag tillegges merverdiavgift etter de til enhver tid gjeldende satser.

**16. Lovvalg og verneting**

Kontrakten er underlagt norsk rett, og Selskapets verneting gjelder som verneting for alle tvister som springer ut av Kontrakten.